El Ministeri de Cultura recolça la expropiació del Castell
22/08/2002 14:32:00

# El Ministeri de Cultura recolça la expropiació del Castell

*   22/08/2002 14:32:00
*   [Imprimir](#)
*   Compartir
*    https://www.alaquas.org/documento.asp?id\_do=7954

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F7954%2F1&title=Ajuntament%20d%27Alaqu%C3%A0s.%20Prensa.El%20Ministeri%20de%20Cultura%20recol%C3%A7a%20la%20expropiaci%C3%B3%20del%20Castell)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/7954/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2002/2/7954/7954_Form_4.jpg)](https://www.alaquas.org/ficheros/documentos/2002/2/7954/7954_Form_10.jpg "<a href='https://www.alaquas.org/ficheros/documentos/2002/2/7954/7954_Form_10.jpg' target=_blank><i class='fa fa-external-link' aria-hidden='true'></i>.El Ministeri de Cultura recolça la expropiació del Castell</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=7954&idioma=1&autotraduce=0)

La Direcció General de Belles Arts ha manifestat la seua conformitat davant el procés d'expropiació del Castell iniciat per l'Ajuntament d'Alaquàs

El Ministeri d'Educació i Cultura s'ha adreçat a l'Ajuntament d'Alaquàs per comunicar que presta la seua conformitat a que la tramitació del procés d'expropiació del Castell d'Alaquàs dut a terme per l'Ajuntament d'Alaquàs continúe el seu transcurs. L'escrit va ser remés pel Subdirector General de Protecció del Patrimoni Històric, Luis Lafuente Batanero, a l'Alcalde d'Alaquàs, Jorge Alarte, a data de 7 d'agost de 2002.

En el mateix escrit, el Ministeri aclareix que la Direcció General de Belles Arts, previs els informes oportuns, es dóna per notificada i no està interessada en l'adquissició del Castell, motiu pel qual es dóna via lliure a la iniciativa d'adquissició duta a terme per l'Ajuntament d'Alaquàs.

Per segona vegada, el Ministeri d'Educació i Cultura s'ha manifestat favorablement i ha mostrat el seu recolçament al procés iniciat per l'Ajuntament d'Alaquàs en referència al Castell-Palau de la ciutat. De fet, dies abans la Subdirectora General de Museus Estatals, Marina Chinchilla, va informar que al Museu Nacional de la Ceràmica i les Arts Suntuàries, depenent del Ministeri, no es tenia cap constància oficial d'un escrit que havia estat utilitzat per la família Lassala per avalar les seus al·legacions contra el procés d'expropiació i amb el que es volia justificar a més la desaparició d'uns taulells de ceràmica molt valuosos del primer pis d'aquest edifici renaixentista.

En l'actualitat, l'Ajuntament d'Alaquàs avalat pels informes emessos pel Ministeri, continúa amb el procés d'expropiació del Castell-Palau de la ciutat, a la espera que la Conselleria de Justícia i Administracions Públiques autoritze l'ocupació urgent d'aquest emblemàtic edifici.

L'ocupació es produirà amb caràcter d'urgència degut a l'estat del monument, ja que els darrers informes tècnics aconsellaven accelerar el procés de recuperació del monument perquè s'havia detectat un agreujament dels problemes de conservació i es vol evitar així un major deteriorament del Castell-Palau d'Alaquàs, declarat Monument Nacional l'any 1918 i que és, en l'actualitat, un dels monuments arquitectònics més importants de l'Horta Sud i de la Comunitat Valenciana.